Greg Stiemsma

Gregory Stiemsma, nado o 26 de setembro de 1985 en Randolph, Wisconsin, é un ex xogador estadounidense de baloncesto profesional.

 Traxectoria 
 Instituto 
Stiemsma naceu e creceu en Randolph, Wisconsin. Liderou ao seu equipo do instituto, os Randolph Rockets, a tres títulos consecutivos da División 4, que daquela era a liga máis inferior de Wisconsin.

 Universidade 
Stiemsma xogou para a Universidade de Wisconsin-Madison cos Badgers. Coma sophomore, a Stiemsma se lle diagnosticou unha depresión tras non poder ser academicamente elixible para continuar xogando ao baloncesto debido ás súas malas notas.

 Profesional 
Stiemsma foise a xogar a Turquía, co Oyak Renault.http://www.bigtennetwork.com/news/article.asp?list_id=11&story_id=2464026 Tras deixar Turquía, asinou un contrato para xogar en Corea do Sur.http://hoopsmarinara.blogspot.com/2009/10/update-pro-badgers-around-globe.html

O 13 de abril de 2010, tras xogar unha tempada nos Sioux Falls Skyforce da NBA Development League, Stiemsma asinou un contrato cos Minnesota Timberwolves da NBA. Porén, o 10 de setembro foi despedido sen xogar ningún partido.

En outubro de 2010, asinou un contrato de dous anos co Türk Telekom B.K. en Turquía.

Tras xogar de novo nos Skyforce da NBA D-League, o 9 de decembro de 2011 asinou cos Boston Celtics. Fixo o seu debut na NBA o 28 de decembro de 2011 contra os New Orleans Hornets, xogando 20 minutos, e acadando 2 puntos, 6 tapóns e 4 rebotes. Os seus 6 tapóns foron o récord dun xogador dos Celtics no seu debut.NBA Celtics Gamenote

O 21 de xullo de 2012, Stiemsma asinou un acordo cos Minnesota Timberwolves. Os Celtics tiñan a opción de igualar a oferta, pero o 23 de xullo decidiron non facelo. Así, Stiemsma uniuse oficialmente ós Timberwolves o 2 de agosto de 2012. Foi cortado polos Timberwolves o 7 de xullo de 2013.

O 10 de xullo de 2013, fichou polos New Orleans Pelicans. O 14 de xullo de 2014, foi cortado polos Pelicans.

O 4 de setembro de 2014, Stiemsma asinou cos Toronto Raptors.

 Notas 

 Véxase tamén 
 Ligazóns externas 
 Perfil en NBA.com 
 Estatísticas en Basketball-Reference.com  

Categoría:Nados en 1985
Categoría:Nados en Wisconsin
Categoría:Xogadores de baloncesto da NBA
Categoría:Xogadores de baloncesto dos Estados Unidos de América
Categoría:Pivotes de baloncesto
Categoría:Xogadores do Türk Telekom BK
Categoría:Xogadores dos Boston Celtics
Categoría:Xogadores dos Minnesota Timberwolves
Categoría:Xogadores dos New Orleans Pelicans
Categoría:Xogadores dos Toronto Raptors
Categoría:Estadounidenses de ascendencia neerlandesa